CELEX: 32016R0130
Language: fi
Date: 2016-02-01 00:00:00
Title: Komission asetus (EU) 2016/130, annettu 1 päivänä helmikuuta 2016, tieliikenteen valvontalaitteista annetun neuvoston asetuksen (ETY) N:o 3821/85 mukauttamisesta tekniikan kehitykseen

2.2.2016   
            
            
               FI
            
            
               Euroopan unionin virallinen lehti
            
            
               L 25/46
            
         KOMISSION ASETUS (EU) 2016/130,
   annettu 1 päivänä helmikuuta 2016,
   tieliikenteen valvontalaitteista annetun neuvoston asetuksen (ETY) N:o 3821/85 mukauttamisesta tekniikan kehitykseen
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tieliikenteen valvontalaitteista 20 päivänä joulukuuta 1985 annetun neuvoston asetuksen (ETY) N:o 3821/85 (1) ja erityisesti sen 17 artiklan,
   sekä katsoo seuraavaa:
   
               (1)
            
            
               Asetuksen (ETY) N:o 3821/85 liitteessä I B vahvistetaan digitaalisten ajopiirturien rakennetta, testausta, asennusta ja tarkastusta koskevat tekniset eritelmät.
            
         
               (2)
            
            
               Komission asetuksessa (EY) N:o 68/2009 (2) otetaan käyttöön väliaikaisena ratkaisuna 31 päivään joulukuuta 2013 asti muunnin, joka mahdollistaa ajopiirturien asentamisen asetuksen (ETY) N:o 3821/85 liitteen I B mukaisesti M1- ja N1-luokan ajoneuvoihin.
            
         
               (3)
            
            
               Komission asetuksella (EU) N:o 1161/2014 (3) muutettiin asetusta (ETY) N:o 3821/85 muuntimen voimassaoloajan jatkamiseksi 31 päivään joulukuuta 2015.
            
         
               (4)
            
            
               Asetus (ETY) N:o 3821/85 on korvattu Euroopan parlamentin ja neuvoston asetuksella (EU) N:o 165/2014 (4). Asetuksen (EU) N:o 165/2014 46 artiklan mukaan asetuksen (ETY) N:o 3821/85 säännöksiä, sen liite I B mukaan lukien, sovelletaan kuitenkin edelleen toistaiseksi siihen asti, kunnes asetuksessa (EU) N:o 165/2014 tarkoitettujen täytäntöönpanosäädösten soveltaminen alkaa.
            
         
               (5)
            
            
               Asetuksen (EU) N:o 165/2014 johdanto-osan 5 kappaleen mukaan komissio harkitsee M1- ja N1-luokan ajoneuvojen muuntimen voimassaoloajan jatkamista vuoteen 2015 ja tarkastelee pitkän aikavälin ratkaisua M1- ja N1-ajoneuvoja varten ennen vuotta 2015.
            
         
               (6)
            
            
               Komissio antoi asetusta (EU) N:o 165/2014 koskevan ehdotuksen yhteydessä Euroopan parlamentille, neuvostolle, Euroopan talous- ja sosiaalikomitealle sekä alueiden komitealle tiedonannon ”Digitaalinen ajopiirturi: Etenemissuunnitelma tulevaisuudessa toteutettaville toimille” (5). Sen mukaan liitteet ja lisäykset on tarkoitus laatia ja hyväksyä kahden vuoden kuluessa asetuksen (EU) N:o 165/2014 hyväksymisestä.
            
         
               (7)
            
            
               Muunninta koskeva pysyvä ratkaisu olisi vahvistettava asetuksen (EU) N:o 165/2014 täytäntöönpanoon liittyvissä teknisissä eritelmissä. Luottamuksensuojan periaatteen noudattamiseksi olisi sen vuoksi jatkettava mahdollisuutta käyttää muuntimia M1- ja N1-luokan ajoneuvoissa vähintään siihen asti, kun kyseiset tekniset eritelmät on hyväksytty täytäntöönpanosäädöksillä.
            
         
               (8)
            
            
               Tässä asetuksessa säädetyt toimenpiteet ovat asetuksen (EU) N:o 165/2014 42 artiklalla perustetun komitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Muutetaan neuvoston asetuksen (ETY) N:o 3821/85 liite I B seuraavasti:
   
                
            
            
               Korvataan osassa I Määritelmät olevan rr alakohdan ensimmäisessä luetelmakohdassa oleva ilmaisu ”31 päivän joulukuuta 2015” ilmaisulla ”31 päivän joulukuuta 2016”.
            
         2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 1 päivänä helmikuuta 2016.
      
         
            Komission puolesta
         
         
            Puheenjohtaja
         
         Jean-Claude JUNCKER
      
   
   
      (1)  EYVL L 370, 31.12.1985, s. 8.
   
      (2)  Komission asetus (EY) N:o 68/2009, annettu 23 päivänä tammikuuta 2009, tieliikenteen valvontalaitteista annetun neuvoston asetuksen (ETY) N:o 3821/85 mukauttamisesta tekniikan kehitykseen yhdeksännen kerran (EUVL L 21, 24.1.2009, s. 3).
   
      (3)  Komission asetus (EU) N:o 1161/2014, annettu 30 päivänä lokakuuta 2014, tieliikenteen valvontalaitteista annetun neuvoston asetuksen (ETY) N:o 3821/85 mukauttamisesta tekniikan kehitykseen (EUVL L 311, 31.10.2014, s. 19).
   
      (4)  Euroopan parlamentin ja neuvoston asetus (EU) N:o 165/2014, annettu 4 päivänä helmikuuta 2014, tieliikenteessä käytettävistä ajopiirtureista, tieliikenteen valvontalaitteista annetun neuvoston asetuksen (ETY) N:o 3821/85 kumoamisesta sekä tieliikenteen sosiaalilainsäädännön yhdenmukaistamisesta annetun Euroopan parlamentin ja neuvoston asetuksen (EY) N:o 561/2006 muuttamisesta (EUVL L 60, 28.2.2014, s. 1).
   
      (5)  KOM(2011) 454 lopullinen.